

**Republika e Kosovës**

**Republika Kosova-Republic of Kosovo**

***Qeveria-Vlada-Government***

***Zyra e Kryeministrit-Ured Premijera-Office of the Prime Minister***

**AGJENCIA PËR BARAZI GJINORE / AGENCIJA ZA RAVNOPRAVNOST POLOVA/ AGENCY OF GENDER EQUALITY**

**Rishpallje -FTESA PËR SUBVENCIONIM PËR ORGANIZATAT JO QEVERITARE 2025**

Ftesë

Agjencia për Barazi Gjinore (ABGJ) shpallë thirrje publike për ofrimin e mbështetjes financiare publike për financimin e projekteve të organizatave jo qeveritare (OJQ), që kontribuojnë në fuqizimin e grave dhe vajzave nga komunitetet e ndryshme etnike, për promovimin e dialogut ndëretnik, informim, ngritje të kapaciteteve, në kuadrin e agjendës për barazi gjinore. Kjo mbështetje u bazua në prioritetet e vendosura në themelet e Rezolutës 1325 “Gratë, Paqja dhe Siguria”, dhe të drejtave të garantuara me kornizën ligjore për barazi gjinore në RKS.

**Qëllimi**

Qëllimi i mbështetjes është të krijojë një hapësirë te sigurt për ndërveprim ndërkulturor dhe ndërgjegjësim për te drejtat e grave dhe vajzave, me fokus në zhvillimin e dialogut ndëretnik mes grave të komuniteteve mbi çështjet :

* Promovimit të dialogut dhe bashkëjetesës ndërmjet grave dhe vajzave të komuniteteve të ndryshme etnike ne nivelin lokal,
* Fuqizimi i rolit te grave si ndërtuese te paqes dhe bashkëpunimit ndëretnik,
* Rritja e ndërgjegjësimit të grave dhe vajzave në përbërje të ndryshëm etnike për format e dhunës ndaj grave dhe te drejtat ligjore te tyre dhe mekanizmave mbrojtjes sipas kornizës ligjore,
* Ndërtimi i urave të bashkëpunimit mes grave dhe vajzave nga komunitet te ndryshme etnike
* Nxitja e solidaritetit, mirëkuptimit dhe përfaqësimin aktiv të grave të etnive të ndryshme ne jetën publike,
* Fuqizimi i grave dhe vajzave si aktore kyçë ne ndërtimin e paqes dhe bashkëjetesës,
* Promovimit te barazisë gjinore dhe respektit për diversitet kulturor dhe etnik

**3. Grupet e synuara**

Përfituesit kryesorë të këtyre projekteve duhet të jenë nga grupet në vijim:

1. Inkurajimi i bashkëpunimit dhe dialogut ndëretnik te grave dhe vajzave te etnive te ndryshme

Agjencia për Barazi Gjinore u bënë thirrje për aplikim të gjitha organizatave jo qeveritare, të regjistruara në Republikën e Kosovës mandati i të cilave është i fokusuar dhe profilizuar në barazi gjinore dialogun ndëretnik dhe kanë projekte konkrete që i përgjigjen qëllimit të thirrjes.

Ftesa për propozime shpallet në ueb faqen e Agjencisë për Barazi Gjinore në Zyrën e Kryeministrit <https://abgj.rks-gov.net/>.

**4. Fushëveprimi**

Në kuadër të thirrjes për mbështetje të këtyre iniciativave, ABGJ fton organizatat joqeveritare që të aplikojnë për realizimin e projekteve në fuqizimin dhe promovimin e dialogut dhe bashkëjetesës ndërmjet grave dhe vajzave të komuniteteve të ndryshme etnike ne nivelin lokal, rritja e ndërgjegjësimit të grave dhe vajzave në përbërje të ndryshëm etnike për format e dhunës ndaj grave dhe te drejtat ligjore te tyre dhe mekanizmave mbrojtjes sipas kornizës ligjore, ndërtimi i urave të bashkëpunimit mes grave dhe vajzave nga komunitet te ndryshme etnike, nxitja e solidaritetit, mirëkuptimit dhe përfaqësimin aktiv të grave të etnive të ndryshme ne jetën publike, promovimit te barazisë gjinore dhe respektit për diversitet kulturor dhe etnik

5. **E drejta e aplikimit**

Të drejtën e aplikimit e kanë të gjitha OJQ-të që:

1. Janë të regjistruara në regjistrin e organizatave jo qeveritare në Republikën e Kosovës dhe të cilat veprojnë në Republikën e Kosovës prej së paku pesë (5) vite para datës së publikimit të thirrjes publike,
2. Kanë së paku dy (2) vite eksperiencë pune të dëshmuar (përmes kontratave, projekteve te realizuara) në fushat e lartpërmendura,
3. Dëshmojnë se kanë ekspertizë profesionale te dëshmuar në fushat e lartpërmendura përmes CV-ve të stafit të angazhuar ( të dëshmuara me kontrata të punës, aktivitetet te realizuar me parë, marrëveshje të shërbimeve).

**6. Përkrahja financiare**

Thirrja për aplikim financohet nga fondet publike të ABGJ-së, specifikisht buxheti i Kosovës për vitin 2025, nga vija buxhetore “Subvencione dhe transfere”, në shumën totale 40,000.00 Euro.

* Vlera totale e planifikuar e thirrjes është 30,000.00 Euro.
* Shuma minimale e mbështetjes financiare që do të ndahet për çdo projekt individual është 5,000.00 Euro, ndërsa shuma maksimale është 15,000.00 Euro.
* OJQ-të mund të aplikojnë në kuadër të kësaj thirrje me **vetëm me një (1) projekt**.

**7. Kohëzgjatja e projektit**

* Periudha e zbatimit të projektit është jo me larg 05.12.2025 nga dita e nënshkrimit të marrëveshjes.
1. **Kriteret**

***a. Kriteret e përgjithshme***

Për t’u kualifikuar për mbështetje financiare publike, aplikuesit duhet të plotësojnë kriteret e përgjithshme minimale të përcaktuara me dispozitat në vijim:

1.1 Të jenë të regjistruar si OJQ sipas kërkesave të legjislacionit në fuqi për lirinë e asociimit në organizata jo-qeveritare në Republikën e Kosovës apo në shtetin ku është e koncentruar diaspora;

1.2 Të jenë të pajisur me numër fiskal sipas kërkesave të legjislacionit tatimor të Republikës së Kosovës, përkatësisht dokumentacionin ekuivalent sipas legjislacionit të shtetit përkatës për OJQ-në e huaj;

Dëshmi të dorëzimit të deklaratës vjetore tatimore ose pasqyrave financiare për vitin paraprak të dorëzuara sipas kërkesave të legjislacionit tatimor për vitin paraprak.

1.3 Të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit; (formulari 13)

1.4 Të mos ketë pranuar mjete nga burime tjera të financimit për të njëjtat aktivitete; (formulari 11)

1.7 Të mos ekzistojë ndonjë konflikt interesi në mes të aplikuesit, përkatësisht përfaqësuesve/ udhëheqësit të aplikuesit dhe organizatës buxhetore apo institucionit publik, siç parashihet me legjislacionin në fuqi në Republikën e Kosovës. (Formulari 15)

1.8 Në rast se projekti do të implementohet në partneritet, dëshmi/marrëveshje mes partnerëve për përgjegjësitë e secilit partner në projekt. (Formulari 12)

1.9 Kopjen e dokumentit identifikues të aplikuesit .

1.10 Çertifikat qe aplikuesi nuk është në hetime

1. Me qëllim të dëshmimit për përmbushjen e kritereve të përgjithshme, për paragrafët 1.1, 1.2. të këtij neni, aplikuesi dorëzon certifikatat përkatëse; për paragrafin 1.3 vërtetimin tatimor në emër të aplikuesit i lëshuar nga Administrata Tatimore e Kosovës, dhe 1.4, 1.5., 1.6 dhe 1.7. aplikuesi nënshkruan dhe dorëzon deklaratat përkatëse.
2. Në rast të dështimit për të përmbushur ndonjërin nga kriteret e përgjithshme, aplikuesi nuk mund të kualifikohet për mbështetje financiare.

***b. Kriteret Specifike***

Në mënyrë që aplikacioni të konsiderohet i kompletuar, aplikuesi duhet të plotësojnë edhe kriteret e veçanta minimale të parapara me dispozitat në vijim:

1.1. Të dorëzojnë brenda afatit të thirrjes projekt propozimin i cili ndër të tjera përmban: a)qëllimin b)Përshkrimin ideor/propozimin ideore për realizimin e aktivitetit, c)objektivat specifike, d)aktivitetet e detajuar, e) kalendarin e realizimit, f)lokacionin e zbatimit të projektit, g)rezultatet e synuara, h)rreziqet dhe qëndrueshmërinë, i)monitorimin dhe vlerësimin e projektit, j) Audiencën se cilës i drejtohet .

1.2. Projekt propozimi duhet të jetë i shoqëruar me një propozim buxhet për secilin aktivitet të ndërmarrë për realizmin e tij , sipas formatit të përcaktuar sipas thirrjes publike dhe Manualit për zbatimin e Rregullores 04/2017 mbi kriteret standardet dhe procedurat e financimit publik të OJQ-ve, duke përshkruar dhe specifikuar në mënyrë të çartë secilin shpenzim brenda linjave buxhetore të propozuar.

1.3. Të dorëzojë të dhëna për stafin/personelin e projektit, akterët e angazhuar, kontraktorët duke specifikuar qartë detyrat e secilit, siguron CV-të e tyre, referenca nga angazhimet e tilla paraprake, së bashku me një deklaratë/parakontratë me secilin që planifikohet të angazhohen për zbatimin e projektit, në rast të përfitimit të mbështetjes financiare.

1.4. Nëse është e aplikueshme; të sigurojnë dëshmitë e duhura për projektin për të cilat kërkohet bashkëfinancim.

1. Në rast të dështimit për të përmbushur ndonjërin nga kriteret specifike, aplikacioni do të konsiderohet i pa kompletuar dhe si i tillë nuk do të kualifikohet për mbështetje financiare.
2. Agjencia ruan të drejtën për të kërkuar informacione apo dokumente plotësuese sipas diskrecionit të saj për të sqaruar çfarëdo dileme të Komisionit Vlerësues.
3. Aplikanti duhet të dëshmojë se i plotëson kriteret specifike duke dorëzuar dokumentet përkatëse sipas dispozitave të këtij neni dhe thirrjes publike.
4. Secili nga aplikantët do i nënshtrohet kontrollit administrativë, duke u bazuar në kriteret e përgjithshme dhe specifike.

*c. Kriteret e vlerësimit nga aspekti përmbajtësor*

Projekt-propozimet do të vlerësohen sipas kritereve në vijim:

|  |  |  |
| --- | --- | --- |
| **Kriteri**  | **Përshkrimi**  | **Vlerësimi me pikë**  |
| Përvoja profesionale   |  A posedon aplikuesi përvojë të mjaftueshme dhe kapacitete profesionale për të kryer aktivitetet e planifikuara?  | 20 pikë  |
| Objektivat e qarta  |  A janë objektivat e projektit të  |  |
|  | përcaktuara në mënyrë të qartë dhe realisht të arritshme?  | 25 pikë  |
| Aktivitetet e realizueshme  |  A janë aktivitetet e projektit të qarta, të arsyeshme, të kuptueshme dhe të zbatueshme? A janë aktivitetet të ndërlidhura me realizimin e objektivave? A janë aktivitetet të ndërlidhura mes tyre?  | 25 pikë  |
| Rezultatet e arritshme  |  A janë përcaktuar qartë rezultatet dhe a tregohet se si aktivitetet çojnë në arritjen e rezultateve?  | 15 pikë  |
| Kosto e arsyeshme  | * A janë kostot e aktiviteteve te propozuara reale në lidhje me rezultatet specifike dhe kohëzgjatjen e pritshme të projektit?
* A janë kostot e projektit në përputhje me aktivitetet e planifikuara
 | 15 pikë  |

**4. Procesi i aplikimit**

Të gjitha organizatat që plotësojnë kriteret për aplikim mund të aplikojnë duke plotësuar formularët në vijim:

1. *Formulari 9* - Formulari i aplikacionit për projekt/program (e detyrueshme)
2. *Formulari 10* - Formulari i buxhetit (e detyrueshme)
3. *Formulari 11* - Formulari i deklaratës për të financimit të dyfishtë (e detyrueshme)
4. *Formulari 12* - Formular i deklaratës se partneritetit (nëse aplikohet)
5. *Formulari 13* - Formulari i deklaratës se projekteve të financuara (e detyrueshme)
6. *Formulari 14* - Deklaratë mbi aktivitetete përshkruara të programit /projektit (e detyrueshme)
7. Formulari 15- Deklaratë e përshtatshmërisë/pranueshmërisë dhe shmangies së konflikt të interesit.
8. **Dokumentacioni kualifikues**
	1. Certifikata e regjistrimit të OJQ-së
	2. Certifikatën e numrit fiskal
	3. Kopjen e letërnjoftimit te personit qe organizata është e regjistruar.
	4. Vërtetim mbi kryerjen e të gjitha detyrimeve tatimore, i cili duhet të dorëzohet komisionit vlerësues para publikimit të rezultateve përfundimtare (pas publikimit të rezultateve preliminare të përfituesve)
	5. Të ketë dorëzuar projekt propozimin të plotësuar në formatin e aplikacionit sipas kërkesave të thirrjes publike (obligative)
	6. Të ketë dorëzuar propozimin e buxhetit në formatin sipas kërkesave të thirrjes dhe të plotësuar në tërësi
	7. Deklaratë e nënshkruar se për të njëjtin projekt nuk është pranuar financim i dyfishtë nga burimet tjera
	8. Deklaratë se OJQ ka përgatitur dhe dorëzuar pasqyrat financiare vjetore
	9. Një deklaratë me të cilën tregojnë se i kanë përmbushur detyrimet nga mbështetjet financiare publike të mëhershme
	10. Të dorëzoj deklaratat e partneritetit në rastet kur propozohet implementimi i projekteve në partneritet;
	11. Të dorëzoj parakontratat së bashku me CV-të e menaxherit të projektit dhe stafit implementues/akterët e angazhuar dhe kontraktorëve.
	12. Të dërgojë dëshmi/referenca të implementimit të projekteve/programeve të ngjashme.
9. **Dorëzimi i aplikacioneve**

OJQ-të duhet t’i dorëzojnë formularët e plotësuar për aplikim:

Projekt propozimet do te dorëzohen ne kopje fizike vetëm nga ora 13:30 – 15:30 Ndërtesa e Qeverisë, Sheshi “Nëna Terezë” 10000 Prishtinë, Republika e Kosovës, Kati VII, Zyra Nr.711)

Propozimet duhet të dorëzohen vetëm në formularët e paraparë, të cilat janë në dispozicion në faqen e internetit: www.abgj-rks-gov.net.

Të gjitha çështjet që lidhen me ftesën publike mund të sqarohen në mënyrë elektronike, duke dërguar e-mail në adresën: Fahri.Restelica@rks-gov.net dhe Saranda.Zogaj@rks-gov.net

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

1. **Afati i fundit për aplikim**

• Afati për aplikim është pesëmbëdhjetë (15) ditë pas datës së publikimit të ftesës për propozime nga data **24/06/2025 deri me datë 14/07/2025.**

Aplikacionet e dorëzuara pas mbylljes së afatit nuk do të merren parasysh.

Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të ftesës publike janë të detajuara në Udhëzuesin për Aplikim.